b"\n_START_ARTICLE_\nOu (biologia)\n_START_PARAGRAPH_\nEn biologia, un ou consisteix en un zigot, nutrients per l'organisme que s'ha de desenvolupar, i un tamp\xc3\xb3 per protegir el zigot._NEWLINE_L'ou que ha estat covat per\xc3\xb2 \xc3\xa9s est\xc3\xa8ril, que no ha produ\xc3\xaft pollet o \xc3\xa9s dolent, \xc3\xa9s dit ou covat o ou cloc.\n_START_SECTION_\nOu amni\xc3\xb2tic\n_START_PARAGRAPH_\nOcells, r\xc3\xa8ptils i mam\xc3\xadfers utilitzen l'ou amni\xc3\xb2tic pel desenvolupament dels seus embrions. Els dos primers grups presenten un ou protegit per un revestiment extern r\xc3\xadgid (la closca). La closca garanteix la protecci\xc3\xb3 de l'embri\xc3\xb3 i redueix l'efecte dels agents atmosf\xc3\xa8rics sobre aquest, tot permetent la nidificaci\xc3\xb3 en zones relativament exposades. D'altra banda actua com a filtre contra agents pat\xc3\xb2gens. Pel que fa als ocells, la seva mida  varia notablement segons l'esp\xc3\xa8cie.\n_START_SECTION_\nL'ou com a s\xc3\xadmbol\n_START_PARAGRAPH_\nEn les religions antigues d'Egipte, Gr\xc3\xa8cia i del cristianisme es consider\xc3\xa0 s\xc3\xadmbol de purificaci\xc3\xb3, cosmogonia, resurrecci\xc3\xb3 i fertilitat. Per exemple el d\xc3\xa9u solar egipci emergeix d'un ou preparat per huit divinitats primordials."